CELEX: 32020D1222(01)
Language: hu
Date: 2020-12-22 00:00:00
Title: Az Európai Parlament Elnökségének Határozata (2020. december 16.) az európai parlamenti képviselők statútuma alkalmazási szabályainak módosításáról 2020/C 444/01

2020.12.22.   
               
               
                  HU
               
               
                  Az Európai Unió Hivatalos Lapja
               
               
                  C 444/1
               
            
         AZ EURÓPAI PARLAMENT ELNÖKSÉGÉNEK HATÁROZATA
         (2020. december 16.)
         az európai parlamenti képviselők statútuma alkalmazási szabályainak módosításáról
         (2020/C 444/01)
         AZ EURÓPAI PARLAMENT ELNÖKSÉGE,
         tekintettel az Európai Unió működéséről szóló szerződésre és különösen 223. cikkének (2) bekezdésére,
         tekintettel az európai parlamenti képviselők statútumára (1),
         tekintettel az Európai Parlament eljárási szabályzatának 25. cikkére,
         mivel:
         
                     (1)
                  
                  
                     Az európai parlamenti képviselők statútumára vonatkozó alkalmazási szabályok (2) (a továbbiakban: alkalmazási szabályok) 69. cikkének (1) bekezdésével összhangban a visszatéríthető utazási költségek, napidíjak és általános költségtérítés összegét az Elnökség évente, legfeljebb az Európai Uniónak az előző év októberéhez viszonyított és az Eurostat által közzétett éves inflációja mértékének megfelelően indexálhatja.
                  
               
                     (2)
                  
                  
                     Az infláció mértéke az Európai Unióban 2019. október és 2020. október között az Eurostat 2020. november 18-i közleménye szerint 0,3 % volt. Az infláció mértékét figyelembe vevő kiigazítások szerinti új összegek 2021. január 1-jétől alkalmazandók, és ennek megfelelően módosítani kell az alkalmazási szabályokat.
                  
               
                     (3)
                  
                  
                     Az alkalmazási szabályok 69. cikkének (2) bekezdése értelmében az alkalmazási szabályok 33. cikkének (4) bekezdése szerinti munkatársakra vonatkozó parlamenti asszisztensi költségtérítés legmagasabb havi összege szükség esetén évente indexálandó az Európai Unió tisztviselőinek a 259/68/EGK, Euratom, ESZAK tanácsi rendeletben (3) rögzített személyzeti szabályzata 65. cikkének megfelelően megállapított adatok alapján.
                  
               
                     (4)
                  
                  
                     Az Európai Bizottság ennek értelmében 0,7 %-ban határozta meg a 2020. évi indexálás mértékét. Ennek megfelelően a parlamenti asszisztensi költségekre rendelkezésre álló költségtérítés havi maximális összegét 2020. július 1-jei hatállyal 25 620 euróra kell kiigazítani.
                  
               ELFOGADTA EZT A HATÁROZATOT:
         
            1. cikk
            Az alkalmazási szabályok a következőképpen módosulnak:
            
                        (1)
                     
                     
                        A 20. cikk (1) bekezdésének a) pontja helyébe a következő szöveg lép:
                        
                                    „a)
                                 
                                 
                                    a megtett út 0. és 50. km-e közötti útszakaszra: 23,96 EUR;”;
                                 
                              
                  
                        (2)
                     
                     
                        A 22. cikk a következőképpen módosul:
                        
                                    a)
                                 
                                 
                                    az (1) bekezdés helyébe a következő szöveg lép:
                                    
                                       „(1)   A 10. cikk (1) bekezdésének b) pontjában meghatározott utazások során felmerült költségekre vonatkozó éves költségtérítés maximális összege 4 517 EUR.”;
                                    
                                 
                              
                                    b)
                                 
                                 
                                    a (3) bekezdés első albekezdésének helyébe a következő szöveg lép:
                                    
                                       „(3)   Az éves költségtérítés maximális összege azon utak tényleges költségeivel összefüggésben, amelyek keretében a bizottsági vagy albizottsági elnökök bizottságuk hatáskörébe tartozó, európai érdekű és parlamenti dimenzióval is rendelkező ügyekkel kapcsolatos konferenciákra vagy rendezvényekre utaznak, 4 517 EUR. Az ezeken való részvételhez azonban a Parlament elnökének előzetes jóváhagyását kell kérni, amelyre a fent említett maximális keret erejéig a rendelkezésre álló források ellenőrzését követően kerül sor.”;
                                    
                                 
                              
                  
                        (3)
                     
                     
                        A 24. cikk (2) bekezdésének helyébe a következő szöveg lép:
                        
                           „(2)   Ha a hivatalos tevékenység az Unió területén zajlik, a képviselők átalánypótlékra jogosultak, amelynek összege 324 EUR.”;
                        
                     
                  
                        (4)
                     
                     
                        A 26. cikk (2) bekezdésének helyébe a következő szöveg lép:
                        
                           „(2)   A 25. cikk szerinti költségtérítés havi összege 4 576 EUR.”;
                        
                     
                  
                        (5)
                     
                     
                        A 33. cikk (4) bekezdésének helyébe a következő szöveg lép:
                        
                           „(4)   A 34. cikkben említett valamennyi munkatársra vonatkozó havi költségtérítés legmagasabb összege 2020. július 1-jei hatállyal 25 620 EUR.”.
                        
                     
                  
         
            2. cikk
            Ez a határozat az Európai Unió Hivatalos Lapjában való kihirdetését követő napon lép hatályba.
            Az 1. cikk (5) bekezdésének kivételével – amely 2020. július 1-jén lép hatályba – e határozat 2021. január 1-jétől alkalmazandó.
         
         
            (1)  Az Európai Parlament 2005/684/EK, Euratom határozata (2005. szeptember 28.) az európai parlamenti képviselők statútumának elfogadásáról (HL L 262., 2005.10.7., 1. o.).
         
            (2)  Az Európai Parlament Elnökségének határozata (2008. május 19. és július 9.) az európai parlamenti képviselők statútumának alkalmazási szabályairól (HL C 159., 2009.7.13., 1.o.).
         
            (3)  HL L 56., 1968.3.4., 1. o.